बीजिंग: चीन ने हाल ही में सफलतापूर्वक मानवरहित ट्रांसपोर्ट ड्रोन का परीक्षण किया। यह ड्रोन डेढ़ टन तक का भार उठा सकता है। बुधवार को चीन की सरकारी मीडिया ने इस बात की जानकारी दी। चीन के सरकारी समाचार पत्र चाइना डेली की एक रिपोर्ट के मुताबिक, ट्रांसपोर्ट ड्रोन फीहोंग-98 का विकास चाइना एकेडमी ऑफ एयरोस्पेस इलेक्ट्रोनिक्स टेक्नोलॉजी ने किया है। मंगलवार को इस ड्रोन का सफल परीक्षण किया गया था। डेली पाकिस्तान की एक रिपोर्ट के अनुसार, यह ड्रोन लगभग 1.5 टन भार उठा सकता है। चाइना डेली के मुताबिक, इस ड्रोन की टेस्टिंग उत्तर चीन के Baotou टेस्ट साइट पर की गई थी।